Diari Oficial de la Generalitat Valenciana


Sumari del DOGV 2341, del 08-09-1994 (1994/832348)

ORDRE de 15 de juliol de 1994, de la Conselleria d'Industria, Comerç i Turisme, per la qual s'aprova la instrucció tècnica <<Protecció contra contactes indirectes en instal.lacions d'enllumenat públic>>.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/15/(3)/dof/vci/html**

### Dades del document

Número de DOGV
:   2341

Data del DOGV
:   08-09-1994

Secció del DOGV
:   DISPOSICIONS GENERALS

Número del document
:   1994/832348


Data del document
:   15-07-1994

Organisme emissor
:   Conselleria d'Indústria, Comerç i Turisme

Tipus de document
:   Ordre

ORDRE de 15 de juliol de 1994, de la Conselleria d'Indústria, Comerç i Turisme, per la qual s'aprova la instrucció tècnica «Protecció contra contactes indirectes en instal.lacions d'enllumenat públic». [94/5297]  
El Reglament Electrotècnic per a Bixa Tensió aprovat per Decret 2413/73 de 20 de Setembre, disposà en el seu article 11 que les característiques de les instal.lacions d'enllumenat públic seran les establertes en la corresponent instrucció tècnica que estiga vigent en el moment de la seua aplicació.  
Per Ordre Ministerial de 31.10.73 s'aprovaren les Instruccions Tècniques de l'esmentat Reglament, corresponent la MI-BT-009 a les instal.lacions d'enllumenat públic.  
L' aplicació de la norma MI-BT-009 ha suscitat diverses interpretacions sobre els dispositius de protecció aplicables a tals instal.lacions, que motivaren el full interpretatiu 11 de la Direcció General de l'Energia del Ministeri d'Indústria i Energia, segons la qual l'ús d'interruptors diferencials en les instal.lacions o xarxes d'enllumenat públic no era preceptiu.  
No obstant això, aquesta interpretació pressuposa necessàriament la instal.lació i efectivitat de tots els sistemes de protecció que s'establesquen en l'esmentada norma, i per a garantir això es dicta aquesta Ordre a l'empara del que s'estableix en l'article 12.5 de la Llei 21/92 de 16 de juliol, d'Indústria, que faculta les Comunitats Autònomes amb competència normativa sobre indústria, com es la valenciana, a introduir requisits addicionals de seguretat sobre els continguts en els Reglaments tècnics, quan es tracte de instal.lacions radicades en el seu territori.  
En virtut d'això, a proposta de la Direcció General d'Indústria i Energia  
DISPOSE  
Article primer  
S'aprova la Instrucció Tècnica "Protecció contra contactes indirectes en instal.lacions d'enllumenat públic" que es conté en l'Annex,  
Article segon  
L'esmentada Instrucció Tècnica serà d'aplicació al territori de la Comunitat Autònoma Valenciana, als projectes d'instal.lacions d'enllumenat públic que es presenten en els Serveis Territorials d'Indústria i Energia a partir dels tres mesos comptadors des de la publicació d'aquesta Ordre en el Diari Oficial de la Generalitat Valenciana.  
Article tercer  
Les instal.lacions d'enllumenat públic en servei a l'entrada en vigor d'aquesta Ordre, s'hauran d'adaptar al que es disposa en la Instrucció Tècnica que s'aprova en el termini d'un any, comptador des d'aquella publicació.  
DISPOSICIONS FINALS  
Primera  
S'autoritza la Direcció General d'Indústria i Energia a dictar les disposicions necessàries per a l'execució del que es disposa en aquesta Ordre.  
Segona  
Aquesta Ordre entrarà en vigor el dia que es publique en el Diari Oficial de la Generalitat Valenciana.  
València, 15 de juliol de 1994  
El conseller d'Indústria, Comerç i Turisme,  
MARTíN SEVILLA JIMÉNEZ  
ANNEX  
Instrucció tècnica  
Protecció contra contactes indirectes en instal.lacions d'enllumenat públic  
1. Definicions  
- Receptor: aparell o màquina elèctrica que utilitza la energia elèctrica amb una finalitat particular.  
- Xarxa de distribució: és el conjunt de conductors amb tots els accessoris, els elements d'execució, protecció, etc., que uneix una font d'energia o una font d'alimentació d'energia amb les instal.lacions interiors receptores.  
- Contacte directe: contacte de persones amb parts actives dels materials i equips.  
- Contacte indirecte: contacte de persones amb masses posades accidentalment sota tensió.  
- Intensitat de defecte: valor que assoleix un corrent de defecte.  
- Tensió de contacte: diferència de potencial que durant un defecte puga resultar aplicada entre la mà i el peu d'una persona que toque amb aquella una massa o element metàl.lic, normalment sense tensió.  
Per a determinar aquest valor es considerarà que la persona té els peus junts; a un metre de la base de la massa o element metàl.lic que toca i que la resistència del cos entre mà i peu és de 2.500 ohms.  
- Tensió de defecte: tensió que apareix a causa d'un defecte d'aïllament, entre dues masses, entre una massa i un element conductor, entre una massa i el terra.  
2. Sistemes de protecció  
2.1. Protecció contra contactes directes  
Per a això ha de quedar pràcticament garantit el compliment de la Instrucció tècnica complementària MIBT 021.1, amb l'excepció dels braços adossats a façanes, que, en cas de no connectar-se a terra, compliran l'apartat a (allunyament de les parts actives) per a poder considerar-se, en cas de fallada d'aïllament, amb un contacte indirecte.  
2.2 Protecció contra contactes indirectes  
2.2.1. Classe a.  
Aquesta mesura consisteix a prendre disposicions destinades a suprimir el mateix risc fent que els contactes no siguen perillosos, o impedint els contactes simultanis entre les masses i els elements conductors, entre els quals pot aparèixer una diferència de potencial perillosa.  
Entre aquests hom pot remarcar el recobriment de les masses amb aïllament de protecció.  
8.3.1.7. Recobriment de masses amb aïllament de protecció (MIBT 021.2)  
Aquest sistema de protecció consisteix a recobrir les masses amb un aïllament equivalent a un aïllament de protecció.  
En aplicar aquesta mesura caldrà tenir en compte que les pintures, vernissos, laques i productes similars, no tenen les qualitats requerides per a poder constituir aquest aïllament, si no és que les normes UNE que es refereixen a aquests productes ho assenyalen específicament.  
2.2.2. Classe B  
Aquesta mesura consisteix en la posada a terra directa o la posada a neutre de les masses, associant-la a un dispositiu de interrupció automàtic, que origina la desconnexió de la instal.lació defectuosa. Amb aquesta mesura es permet l'aparició d'una intensitat de defecte Id associat a una posada de terra i a un dispositiu d'interrupció automàtic.  
2.5.2.7. Posada a terra de les masses i els dispositius d'interrupció per intensitat de defecte (MIBT 021 apt. 2.7)  
Pot aplicar-se qualsevol dels sistemes establerts en la instrucció MI BT 021.2, per a xarxes amb sistemes de distribució TT, en el cas que es connecte a una xarxa de distribució pública.  
No obstant això, es pot considerar com la més fiable, per diferents aspectes tècnics i econòmics.  
Plantejament de la justificació tècnica:  
 V defecte  
I defecte = -----------------  
 R bucle de terra  
En el cas d'un defecte franc a terra i suposant que:  
V fase-terra = 220 V  
R bucle de terra = 11 ê (10ê transformador + 1ê bàcul)  
 220  
I defecte = --------------- = 20 A  
 11  
La V de contacte, d'acord amb la definició anterior, i prendre en consideració la intensitat que passaria pel cos humà, en paral.lel, amb una resistència (2.500 ê) molt superior, tindríem  
V contacte = I defecte x R terra fanal  
V contacte = 20 x 1 = 20 V < 24 V  
Que seria l'aplicada al cos humà en les condicions assenyalades en la definició reglamentària.  
Amb això, els sistemes de protecció reglamentaris serien els següents:  
a) ús de tallacircuits fusibles (MIBT 021.2.7)  
Tenint en compte:  
- L'obligatorietat de protegir els receptors contra sobrecàrregues i curtcircuits (MIBT 020).  
- Que les lluminàries d'enllumenat públic s'hauran de protegir amb fusibles magnetotèrmics amb una intensitat menor de 6 A. (MIBT 009.3).  
- Que les columnes i els suports accessibles estaran units a terra si son metàl.lics (MIBT 09.2.5).  
Es podran utilitzar els fusibles magnetotèrmics d'intensitat menor a 6 ampers, que està condicionada per les següents condicions generals:  
- El corrent a terra produït per un únic defecte franc, ha de fer actuar el dispositiu d'interrupció en un temps no superior a 5 segons.  
- Una massa qualsevol no pot romandre en relació amb una presa de terra elèctricament distinta a un potencial superior, en valor eficaç, a 24 V a locals o emplaçaments conductors.  
- Totes les masses d'una mateixa instal.lació han d'estar unides a la mateixa presa de terra.  
Aquestes condicions es compleixen perquè, en general, un fusible de 6 A., consultades taules de diversos fabricants, fon entre 19 i 24 A. en 5 seg.  
com:  
 V contacte   
R terra màxima < --------------  
 I defecte  
tenim que:  
 24  
R terra màxima < --------- = 1 ê (aprox.)  
 24  
Les dades, d'acord amb les característiques constructives d'intensitat-temps dels fusibles i/ magnetotèrmics segons les distintes normatives i/ fabricants, així com els càlculs, s'hauran de contemplar en el projecte.  
Es considera que aquest sistema comporta un manteniment adequat i constant que ha de conèixer el titular de la instal.lació.  
b) ús d'interruptors diferencials (MIBT 021.2.8)  
Aquests interruptors es faran servir quan no siguen possible les condicions d'interrupció de l'apartat anterior.  
Tenint en compte:  
 V contacte  
R terra màxima < --------------  
 I defecte  
D'acord amb la fórmula anterior, s'obtenen, per a les diverses sensibilitats dels interruptores diferencials, els següents valors:  
Intensitat màxima Resistència de  
interruptor diferencial terra columna  
 3 A 8 ê  
 1 A 24 ê  
 500 mA 48 ê  
 300 mA 80 ê  
Aquests valors compleixen les condicions generals de la MIBT 021.2.7).  
El manteniment de la instal.lació es farà, com a mínim, en els següents punts:  
- Funcionament de l'interruptor diferencial  
- Continuïtat de la terra  
- Amidament de la terra  
c) ús d'interruptors diferencials d'alta sensibilitat  
Amb el plantejament anterior, s'obté la següent taula:  
Intensitat màxima Resistència de  
interruptor diferencial terra columna  
 30 mA 800 ê  
 10 mA 2400 ê  
Aquesta protecció garantitza que amb resistències de terres elevades (contactes oxidats, etc.), la protecció contra contactes indirectes segueix assegurada.  
3. Conclusió  
En les instal.lacions d'enllumenat públic es prendran com a mesures de protecció contra contactes indirectes alguna de les següents:  
- Classe A:  
- Recobriment de masses amb aïllament de protecció.  
- Classe B: Posada a terra de les masses i dispositius d'interrupció per intensitat de defecte.  
- ús de tallacircuits fusibles.  
- ús d'interruptors diferencials  
- ús d'interruptors diferencials d'alta sensibilitat


Còpia Permalink ELI